**MINISTERUL SĂNĂTĂȚII**

**ORDIN**

**privind organizarea și funcționarea Centrului operativ pentru situaţii de urgenţă al Ministerului Sănătăţii**

    Văzând Referatul de aprobare al Centrului operativ pentru situaţii de urgenţă din cadrul Direcției Generală Asistență Medicală nr. 1328/12 .08.2022,

 Având în vedere prevederile art. 15 din cadrul Ordonanţei de Urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările şi completările ulterioare, Hotărârii Guvernului nr. 1.491/2004 pentru aprobarea Regulamentului-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, cu modificările şi completările ulterioare, Hotărârii Guvernului nr. 557/2016 privind managementul tipurilor de risc, cu modificările şi completările ulterioare;

    În temeiul art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

     ministrul sănătăţii emite următorul ordin:

**Art.1 -** Centrul operativ pentru situaţii de urgenţă al Ministerului Sănătăţii este structură tehnico-operativă care își desfașoară activitatea permanent 24h/24h, 7 zile din 7 zile.

 **Art. 2 -** Centrul operativ pentru situaţii de urgenţă al Ministerului Sănătăţii asigură secretariatul tehnic permanent al Comitetului pentru Situaţii de Urgenţă al Ministerului Sănătăţii.

 **Art. 3 -** Centrului operativ pentru situaţii de urgenţă al Ministerului Sănătăţii îndeplinește atribuțiile prevăzute în Hotărârea Guvernului nr. 1.491/2004 pentru aprobarea Regulamentului-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă - cu modificările şi completările ulterioare și în Regulamentul de organizare si funcționare al Ministerului Sănătății.

 **Art. 4 -** Direcţiile responsabile din cadrul Ministerului Sănătăţii vor duce la îndeplinire prevederile prezentului ordin.

 **Art. 5** - La data intrării în vigoare a prezentrului Ordin, Ordinul ministrului sănătății nr. 632/2005 privind înfiinţarea Centrului operativ pentru situaţii de urgenţă al Ministerului Sănătăţii, publicat in Monitorul Oficial al României, Partea I, Nr. 541 din 27 iunie 2005, își încetează aplicabilitatea.

 **Art. 6** - Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**Prof. Univ. Dr. ALEXANDRU RAFILA**

|  |  |  |  |
| --- | --- | --- | --- |
| **STRUCTURI AVIZATOARE** | **DATA SOLICITĂRII AVIZULUI** | **DATA OBȚINERII AVIZULUI** | **SEMNĂTURĂ** |
| **Direcția generală asistență medicală****Director General** **Director Gen. Dr Costin Iliuță****Centrul Operativ pentru Situații de Urgență** **Șef serviciu.Mariana Stanciu** |  |  |  |
| **Direcția personal și structuri sanitare** **Director Alina Gabriela Carabulea** |  |  |  |
| **Direcția generală juridică****Director general****Ionuț Sebastian Iavor****Serviciul avizare acte normative****Dana Constanța Eftimie** |  |  |  |
| **Secretar de stat****Dr. Cătălin Vișean**  |  |  |  |
| **Secretar de general** **Alexandru Mihai Borcan** |  |  |  |